
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

7δ. Σύσταση, σύνδεση και αραιότητες των υπηρβσιαχών 
ν.α: πειθαρχικών συμβουλίων τον εκπαιδευτικού προ¬ 
σωπικού της πρωτοβάθμιας και δευτεροβάθμιας εκ- 
_ .1 

•παίδευσης..1 

76. Έναρξη ισχύος των διατάξεων των άρθρων 41 Ν. 
12491/1982 και 14 Ν'. 1478/1984.2 


ΔΙΑΤΑΓΜΑΤΑ 

--- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 75 

Σύσταση, σύνθεση και αρμοδιότητες των υπηρεσιακών και 

πειθαρχικών συμβουλίων του εκπαιδευτικού προσωπικού 

της πρωτοβάθμιας και δευτεροβάθμιας ^κπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 21 παρ. 3 του Ν. 1566/85 
(ΦΕΚ 167/30.9.1985 τ.Α'). 

2. Την 8257/9.8.85 κοινή απόφαση του Προιθυπουργού 
και Τπουργού Προεδρίας της Κυβέρνησης «Ανάθεση αρμο¬ 
διοτήτων στον Υφυπουργό Προεδρίας της Κυβέρνησης Μιλ¬ 
τιάδη Παπαϊωάννου». 

3. Την 171/1986 γνωμοδότηση του Συμβουλίου της Επι¬ 
κράτειας με πρόταση του Τπουργού Εθνικής Παιδείας και 
,Θρησκευμάτων και του Υφυπουργού Προεδρίας της Κυβέρ¬ 
νησης. αποφασίζουμε : 

ΚΕΦΑΛΑΙΟ Α'. 

Σύσταση Σύνθεση Υπηρεσιακών Συμβουλίων. 

Άρθρο 1. 

Υπηρεσιακά Συμβούλια. 

Υπηρεσιακά και πειθαρχικά συμβούλια για το προσωπικό 
που υπάγεται στις διατάξεις του παρόντος είναι τα εξής : 

1. Περιφερειακά Υπηρεσιακά Συμβούλια Πρωτοβάθμιας 
Εκπαίδευσης (ΠΥΣΠΕ). 

2. Περιφερειακά Υπηρεσιακά Συμβούλια Δευτεροβάθμιας 
Εκπαίδευσης (ΠΓΣΔΕ). 

3. Κεντρικό Υπηρεσιακό Συμβούλιο Πρωτοβάθμιας Εκ¬ 
παίδευσης (ΚΥΣΠΕ). 


4. Κεντρικό Υπηρεσιακό Συμβούλιο Δευτεροβάθμιας Εκ¬ 
παίδευσης (ΚΥΣΔΕ). 

Άρθρο 2. 

Σύνθεση ΠΥΣΠΕ.. 

Στην έδρα κάθε Νομού ή Νομαρχιακού Διαμερίσματος 
συνιστάται πενταμελές υπηρεσιακό και πειθαρχικό συμβού¬ 
λιο για το προσωπικό της πρωτοβάθμιας Εκπαίδευσης το 
οποίο αποτελείται : 

α) Από τον προϊστάμενο της Διεύθυνσής εκπαίδευσης 
που αναπληρούνεται από το νόμιμο-αναπληρωτή του. 

β) Από δύο προϊσταμένους Γραφείων της πρωτοβάθμιας 
εκπαίδευσης που αναπληρώνονται από άλλους προϊσταμένους 
γραφείων πρωτοβάθμιας εκπαίδευσης. Όπου υπάρχουν 
λιγότερα από τέσσερα Γραφεία πρωτοβάθμιας εκπαίδευσης 
ο αριθμός των τακτικών και αναπληρωματικών μελών που 
λείπουν συμπληρώνεται από Διευθυντές σχολικών μονάδων. 

γ) -Από 'δύο τακτικούς αιρετούς εκπροσώπους του κλάδου 
εκπαιδευτικών της πρωτοβάθμιας εκπαίδευσης που ανα- 
πληρούνονται . από ισάριθμους αναπληρωματικούς εκπρο¬ 
σώπους. Καθήκοντα προέδρου ασκεί ο προϊστάμενος της 
διεύθυνσης πρωτοβάθμιας εκπαίδευσης. Με την απόφαση 
συγκρότησης ορίζεται ένα από τα τακτικά μέλη του στοιχείου 
β' που ασκεί καθήκοντα αντιπροέδρου. 

Άρθρο 3. 

Σύνθεση ΠΥΣΔΕ. 

Στην έδρα κάθε Νομού ή Νομαρχιακού Διαμερίσματος 
συνιστάται πενταμελές υπηρεσιακό και πειθαρχικό συμβού¬ 
λιο για το προσωπικό της δευτεροβάθμιας εκπαίδευσης το 
οποίο αποτελείται : 

α) Από τον προϊστάμενο της Διεύθυνσης εκπαίδευσης 
που αναπληρώνεται από το νόμιμο αναπληρωτή του. 

β) Από δύο προϊσταμένους Γραφείων της δευτεροβάθμιας 
εκπαίδευσης που αν απλή ρ ιόν ο ν τα ι από άλλους προϊσταμένους 
γραφείων της δευτεροβάθμιας εκπαίδευσης. Όπου υπάρχουν 
λιγότερα από τέσσερα Γραφεία δευτεροβάθμιας εκπαίδευσης 
ο αριθμός των τακτικών και αναπληρωματικών μελών που 
λείπουν συμπληρώνεται από διευθυντές σχολικών μονάδων. 

γ) Από δύο τακτικούς αιρετούς εκπροσώπους του Κλά¬ 
δου εκπαιδευτικών της δευτεροβάθμιας εκπαίδευσης που 
αναπληρώνονται/ από ισάριθμους αναπληρωματικούς εκ¬ 
προσώπους. 

Καθήκοντα προέδρου ασκεί ο προϊστάμενος της διεύθυνσης 
δευτεροβάθμιας εκπαίδευσης. Με την απόφαση συγκρότησης 
ορίζεται ένα από τα τακτικά μέλη του στοιχείου β' που ασκεί 
καθήκοντα αντιπροέδρου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 4. 

Σύνθεση ΚΤΣΠΕ. 

1. Στην Κεντρική Υπηρεσία του Υπουργείου Εθνικής 
Παιδείας και Θρησκευμάτων συνιστάται κεντρικό υπηρεσιακό 
και πειθαρχικό συμβούλιο για το προσωπικό της πρωτο¬ 
βάθμιας εκπαίδευσης που αποτελείται : 

α) Από τρεις προϊσταμένους διευθύνσεων πρωτοβάθμιας 
εκπαίδευσης που αναπληρώνονται από άλλους προϊσταμένους 
διευθύνσεων πρωτοβάθμιας εκπαίδευσης. 

β) Από δύο τακτικούς αιρετούς εκπροσώπους του Κλά¬ 
δου εκπαιδευτικών πρωτοβάθμιας εκπαίδευσης που ανα¬ 
πληρώνονται από ισάριθμους αναπληρωματικούς εκπρο¬ 
σώπους. 

2. Στο συμβούλιο μετέχει ως εισηγητής, χωρίς ψήφο ο 
διευθυντής της αρμόδιας διεύθυνσης της Κεντρικής Υπηρε¬ 
σίας του Υπουργείου, ο οποίος αναπληρώνεται από τον 
προϊστάμενο του αρμόδιου τμήματος της ίδιας διεύθυνσης. 

3. Με την απόφαση συγκρότησης ορίζονται δύο 'από τα 
τακτικά μέλη του στοιχείου α’ που ασκούν καθήκοντα προέ¬ 
δρου και αντιπροέδρου αντίστοιχα. 

Άρθρο 5. 

Σύνθεση ΚΥΣΔΕ. 

1. Στην Κεντρική Υπηρεσία του Υπουργείου Εθνικής 
Παιδείας και Θρησκευμάτων συνιστάται κεντρικό υπηρε¬ 
σιακό και πειθαρχικό συμβούλιο για το προσωπικό της 
δευτεροβάθμιας εκπαίδευσης που αποτελείται : 

α) Από τρεις προϊσταμένους διευθύνσεων της δευτερο¬ 
βάθμιας εκπαίδευσης, που αναπληρώνονται από άλλους προϊ¬ 
σταμένους διευθύνσεων δευτεροβάθμιας εκπαίδευσης. 

β) Από δύο τακτικούς αιρετούς εκπρόσωπους του κλάδου 
εκπαιδευτικών της δευτεροβάθμιας εκπαίδευσης που ανα¬ 
πληρώνονται από ισάριθμους αναπληρωματικούς εκπρο¬ 
σώπους. 

2. Στο συμβούλιο μετέχει ως εισηγητής, χωρίς ψήφο, 
ο διευθυντής της αρμόδιας διεύθυνσης της Κεντρικής Υπηρε¬ 
σίας του Υπουργείου, ο οποίος αναπληρώνεται από τον 
προϊστάμενο του αρμόδιου τμήματος της ίδιας διεύθυνσης. 

3. Με την απόφαση συγκρότησης ορίζονται δύο από τα 
τακτικά μέλη του στοιχείου α' που ασκούν καθήκοντα προέ¬ 
δρου και αντιπροέδρου αντίστοιχα. 

ΚΕΦΑΛΑΙΟ Β'. 

Αρμοδιότητες Υπηρεσιακών Συμβουλίων. 

Άρθρο 6. 

Αρμοδιότητες ΠΥΣΠΕ. 

Το Συμβούλιο έχει τις εξής αρμοδιότητες·: 

1. Συντάσσει τους πίνακες υποψηφίων διευθυντών και 
υποδιευθυντών σχολικοδν μονάδων. 

2. Προτείνει την τοποθέτηση των επιλεγέντων ως διευ¬ 
θυντών και υποδιευθυντών σχολικών μονάδων. 

3. Προτείνει τη μετάθεση για το συμφέρον της υπηρεσίας 
των διευθυντών και υποδιευθυντών σχολικών μονάδων μέσα 
στον ίδιο Νομό ή Νομαρχιακό Διαμέρισμα. 

4. Εισηγείται τον ορισμό αναπληρωτών διευθυντών και 
υποδιευθυντών σχολικών μονάδων. 

5. Γνωμοδοτεί για την ανάθεση καθηκόντων προϊστα¬ 
μένου κατά τις ισχύουσες διατάξεις στα νηπιαγωγεία και 
δημοτικά σχολεία. 

6. Γνωμοδοτεί για τη χορήγηση άδειας άσκησης ιδιω¬ 
τικού έργου ή εργασίας με αμοιβή. 

. 7; Προτείνει την πρόσληψη προσωρινών αναπληρωτών. 

8. Προτείνει την προσωρινή τοποθέτηση των νεοδιόρι¬ 
στων. 

9. Καταρτίζει πίνακες προακτέων και εκδικάζει ενστά : 
σεις κατά των πινάκων αυτών. 


10. Προτείνει την τοποθέτηση σε σχολείο των μετατε- 
θέντων από άλλο ΠΥΣΠΕ, την τοποθέτηση υπεραρίθμων 
καθώς, επίσης και τη μετάθεση για βελτίωση θέσης. 

11. Προτείνει τη μετάθεση για το συμφέρον της υπηρε¬ 
σίας μέσα στον ίδιο Νομό ή Νομαρχιακό Διαμέρισμα. 

12. Προτείνει την κάθε είδους απόσπαση κατά το Νόμο 
στον ίδιο Νομό ή Νομαρχιακό Διαμέρισμα. 

13. Προτείνει την τοποθέτηση των επανερχομένων εκ¬ 
παιδευτικών από σχολεία του εξωτερικού. 

14. Καταρτίζει τους πίνακες υποψηφίων προϊσταμένων 
για τα τμήματα εκπαιδευτικών θεμάτων των διευθύνσεων 
εκπαίδευσης. 

15. Προτείνει την απόσπαση εκπαιδευτικών στη γραμ¬ 
ματεία των περιφερειακών επιμορφωτικών κέντρων. 

16. Συντάσσει πίνακες υποψηφίων προϊσταμένων διευ- 
θύνσεων και γραφείων εκπαίδευσης. 

17. Συντάσσει αξιολογικούς πίνακες δασκάλων της περι¬ 
φέρειας των για την επιλογή τους ως σχολικών συμβούλων. 

18. Εκδικάζει πειθαρχικές υποθέσεις του εκπαιδευτικού 
προσωπικού της πρωτοβάθμιας εκπαίδευσης του Νομού ή 
Νομαρχιακού Διαμερίσματος, εκτός από τις πειθαρχικές 
υποθέσεις των τακτικών και αναπληρωματικών μελών των 
περιφερειακών και κεντρικών συμβουλίων. 

19. Εκδικάζει εφέσεις' τού εκπαιδευτικού προσωπικού 
κατά των πειθαρχικών -αποφάσεων των προϊσταμένων των 
διευθύνσεων και γραφείων εκπαίδευσης. 

20. Εξετάζει θέματα υπηρεσιακής κατάστασης εκπαι¬ 
δευτικών της πρωτοβάθμιας εκπαίδευσης που προβλέπονται 
από τις κείμενες διατάξεις, καθώς και κάθε, άλλο εκπαιδευτικό 
θέμα που προβλέπεται από ειδικές διατάξεις, εφόσον αυτά 
δεν ανήκουν στην αρμόδιότητα του Κ.Υ.Σ.Π.Ε. 

Άρθρο 7. 

Αρμοδιότητες Γ1ΥΣΔΕ. 

Το Συμβούλιο αυτό έχει τις εξής αρμοδιότητες : 

1. Συντάσσει τους πίνακες υποψηφίων διευθυντών σχο¬ 
λικών μονάδων και σχολικών εργαστηριακών κέντρων και 
υποδιευθυντών σχολικών μονάδων και υπεύθυνων τομέων 
σχολικών εργαστηριακών κέντρων. 

2. Προτείνει την τοποθέτηση των επιλεγέντων ως διευ¬ 
θυντών σχολικών μονάδων και σχολικών εργαστηριακών 
κέντρων και υποδιευθυντών σχολικών μονάδων και υπεύ- 
θυνοιν τομέων σχολικών εργαστηριακών κέντρων. 

3. Προτείνει τη μετάθεση για το συμφέρον της υπηρεσίας 
των διευθυντών και υποδιευθυντών σχολικών μονάδων και 
διευθυντών και υπεύθυνων τομέων σχολικών εργαστηρια¬ 
κών κέντρων. 

4.. Εισηγείται τον ορισμό αναπληρωτών διευθυντών και 
υποδιευθυντών σχολικών μονάδων και διευθυντών και υπεύ-· 
θυνων τομέων σχολικών εργαστηριακών κέντρων. 

5. Προτείνει τη διάθεση εκπαιδευτικών για συμπλήρωση 
του υποχρεωτικού- ωραρίου διδασκαλίας στον ίδιο Νομό ή. 
Νομαρχιακό Διαμέρισμα. 

6. Αναθέτει σε εκπαιδευτικούς την εκτέλεση υπερωρια- 
κής, διδασκαλίας σε άλλο-σχολείο. 

7. Γνωμοδοτεί για τη χορήγηση άδειας άσκησης ιδιω¬ 
τικού έργου ή εργασίας με αμοιβή. 

8. Προτείνει την πρόσληψη προσωρινών αναπληρωτών. 

9. Προτείνει την προσωρινή τοποθέτηση των νεοδιό¬ 
ριστων. ... 

10. Καταρτίζει πίνακες προακτέων και εκδικάζει ενστά¬ 
σεις κατά των πινάκων αυτών. 

11. Προτείνει την τοποθέτηση σε σχολείο των μετατε- 
θέντων από άλλο ΠΥΣΔΕ, τη μετάθεση για βελτίωση θέσης 
και τη μετάθεση σε λύκεια για το συμφέρον της υπηρεσίας 
εκπαιδευτικών που έχουν πενταετή υπηρεσία στα γυμνά¬ 
σια. 

12. Προτείνει τη μετάθεση για το συμφέρον της υπηρεσίας 
μέσα στον ίδιο Νομό ή Νομαρχιακό Διαμέρισμα. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


413 


13. Προτείνει κάθε είδους απόσπαση κατά το Νόμο μέσα 
στον ίδιο Νομό ή Νομαρχιακό Διαμέρισμα. 

14. Προτείνει την τοποθέτηση των επανερχο μένω ν εκπαι- ' 
δευτικών από σχολεία του εξωτερικού. 

15. Καταρτίζει τους πίνακες υποψηφίων προϊσταμένων 
για τα τμήματα εκπαιδευτικών θεμάτων των διευθύνσεων 
εκπαίδευσης. 

16. Προτείνει την απόσπαση εκπαιδευτικών στη γραμ¬ 
ματεία των περιφερειακών επιμορφωτικών κέντρων. 

17. Συντάσσει πίνακες υποψηφίων προϊσταμένων διευ¬ 
θύνσεων και γραφείων εκπαίδευσης και γραφείων φυσικής 
αγωγής. 

18. Συντάσσει αξιολογικούς πίνακες καθηγητών της 
περιφέρειας του για την επιλογή τους, ως σχολικών συμβου-. 
λων. 

. 19. Ορίζει τις σχολικές μονάδες, των οποίων οι μαθητές 
ασκούνται στο σχολικό εργαστηριακό κέντρο, καθώς επίσης 
και τους διδάσκοντες σ’ αυτό. 

20. Εκδικάζει πειθαρχικές υποθέσεις του εκπαιδευτικού 
προσωπικού της δευτεροβάθμιας εκπαίδευσης του Νομού, ή 
Νομαρχιακού Διαμερίσματος, εκτός από τις πειθαρχικές 
υποθέσεις των τακτικών και αναπληρωματικών μελών των 
περιφερειακών και κεντρικών συμβουλίων. 

21. Εκδικάζει εφέσεις του εκπαιδευτικού προσωπικού 
κατά των πειθαρχικών αποφάσεων των προϊσταμένων των 
διευθύνσειον και γραφείων εκπαίδευσης. 

22. Εξετάζει θέματα υπηρεσιακής κατάστασης εκπαι¬ 
δευτικών της δευτεροβάθμιας εκπαίδευσης που προβλέπονται 
από τις κείμενες διατάξεις, καθώς και κάθε άλλο εκπαιδευ¬ 
τικό θέμα που προβλέπεται από ειδικές διατάξεις, εφόσον 
αυτά δεν ανήκουν στην αρμοδιότητα του Κ.ΐ.Σ.Δ.Ε. 

Άρθρο 8. 

Αρμοδιότητες ΚΤΣΓΙΕ. 

Το Συμβούλιο αυτό έχει τις εξής αρμοδιότητες : 

1. Καταρτίζει τους πίνακες διευθυντών σχολικών μονάδων 
και εκδικάζει τις σχετικές ενστάσεις κατά αποφάσεων 

ΠΥΣΙΥΕ. 

2. ’ Καταρτίζει τους πίνακες προϊσταμένων διευθύνσεων 
και γραφείων πρωτοβάθμιας εκπαίδευσης. 

3. Εισηγείται την απαλλαγή από καθήκοντα ή τη μετά¬ 
θεση προς το συμφέρον της υπηρεσίας προϊσταμένων διευ¬ 
θύνσεων και γραφείων πρωτοβάθμιας εκπαίδευσης. 

4. Εκδικάζει πειθαρχικές υποθέσεις προϊσταμένων διευ¬ 
θύνσεων και γραφείων πρωτοβάθμιας εκπαίδευσης, καθώς 
και τακτικών και αναπληρωματικών μελών των περιφερεια¬ 
κών και κεντρικών συμβουλίων, 

5. Εκδικάζει εφέσεις των εκπαιδευτικών κατά πειθαρχι¬ 
κών αποφάσεων Νομαρχών. 

ϊ 6. Καθορίζει το βαθμό εισόδου των εκπαιδευτικών, που 
διορίζονται και έχουν προϋπηρεσία, σύμφωνα με τις δια¬ 
τάξεις της παρ. 7’του άρθρου 15 του Ν. 1566/1985. 

7. Εισηγείται την απονομή ηθικών αμοιβών. 

8. Επιλέγει . διοριστέους σε θέσεις εκπαιδευτικών της 
πρωτοβάθμιας εκπαίδευσης με αυξημένα προσόντα. 

9. Γνωμοδοτεί για τις τοποθετήσεις και μεταθέσεις διευ¬ 
θυντών σχολικών μονάδων σε άλλο Νομό ή Νομαρχιακό 
Διαμέρισμα. 

10. Προτείνει τις μεταθέσεις εκπαιδευτικών από Νομό 

ή Νομαρχιακό Διαμέρισμα σ’ άλλο Νομό ή Νομαρχιακό 
Διαμέρισμα. ' 

11. Προτείνει την οριστική τοποθέτηση σ’ άλλο 111ΣΜΕ 
εκπαιδευτικών που επανέρχονται από σχολεία Εξωτερικού. 

12. Γνωμοδοτεί για αποσπάσεις εκπαιδευτικών από Νο¬ 
μό ή Νομαρχιακό Διαμέρισμα σ’ άλλο Νομό ή Νομαρχιακό 
Διαμέρισμα, καθώς και στην Κεντρική Υπηρεσία του Υπουρ¬ 
γείου Εθνικής Παιδείας και Θρησκευμάτων ή σε νομικά 
πρόσωπα δημοσίου δικαίου που εποπτεύονται από το 1- 
πουργείο αυτό. 

13. Γνωμοδοτεί για τη μετάταξη εκπαιδευτικών. 


14. Γνωμοδοτεί για την απαλλαγή από καθήκοντα ή τη 
μετάθεση σ’ άλλο ΠΥΣΠΕ, προς το συμφέρον της υπηρεσίας 
διευθυντών σχολικών μονάδων. 

15. Γνωμοδοτεί για την απομάκρυνση εκπαιδευτικών 
ύστερα από υπαιτιότητά τους, από Νομό ή Νομαρχιακό 
Διαμέρισμα σε άλλο Νομό ή Νομαρχιακό Διαμέρισμα. 

16. Γνωμοδοτεί για τη μετάταξη ή απόλυση εκπαιδευ¬ 
τικών που κρίνονται δυό φορές, μη προακτέοι. 

,17. Γνωμοδοτεί για χορήγηση εκπαιδευτικών άδειων και 
αδειών χωρίς αποδοχές. 

18. Προτείνει την τοποθέτηση προϊσταμένων διευθύνσεων 
και γραφείων εκπαίδευσης. 

19. Εξετάζει θέματα υπηρεσιακής κατάστασης εκπαι¬ 
δευτικών της πρωτοβάθμιας εκπαίδευσης που προβλέπονται 
από τις κείμενες διατάξεις καθώς και κάθε άλλο εκπαιδευτικό 
θέμα που προβλέπεται από ειδικές διατάξεις, εφοσον αυτα 
δεν ανήκουν στην αρμοδιότητα του Π.Υ.Σ.Π.Ε. 

Άρθρο 9. 

Αρμοδιότητες ΚΥΣΔΕ. 

Το Συμβούλιο αυτό έχει τις εξής αρμοδιότητες : 

1. Καταρτίζει τους πίνακες διευθυντών σχολικών μονά¬ 
δων και σχολικών εργαστηριακών κέντρων και εκδικάζει 
τις σχετικές ενστάσεις κατά αποφάσεων ΠΥΣΔΕ. 

2. Καταρτίζει πίνακες προϊσταμένων διευθυνσειον και 
γραφείων δευτεροβάθμιας εκπαίδευσης και γραφείων φυσι¬ 
κής αγωγής. · 

3. Εκδικάζει πειθαρχικές υποθέσεις προϊσταμένων διευ¬ 
θύνσεων και γραφείων εκπαίδευσης και γραφείων φυσικής 
αγωγής, καθώς καί τακτικών και αναπληρωματικών με¬ 
λών των περιφερειακών και κεντρικών συμβουλίων. 

4. Εκδικάζει εφέσεις των εκπαιδευτικών κατα πειθαρχι¬ 
κών αποφάσεοίν των Νομαρχών. 

5. Καθορίζει το βαθμό εισόδου των εκπαιδευτικών που 
διορίζονται και έχουν προϋπηρεσία, σύμφωνα με τις δια¬ 
τάξεις της παρ. 7 του άρθρου 15 του Ν. 1566/1985. 

6. Εισηγείται την απονομή ηθικών αμοιβών. 

7. Επιλέγει τους διοριστέους σε θέσεις εκπαιδευτικών, 
της δευτεροβάθμιας εκπαίδευσης με αυξημένα προσόντα. 

8. Επιλέγει τους διοριστέους στις θέσεις ειδικού προσω¬ 
πικού ειδικής αγωγής. , ; 

9. Εισηγείται την απαλλαγή από καθήκοντα ή μετάθεση 
προς το συμφέρον της υπηρεσίας προϊσταμένων διευθύνσεων 
και γραφείων εκπαίδευσης και γραφείων φυσικής αγωγής. 

10. Γνωμοδοτεί για τις τοποθετήσεις και μεταθέσεις 
διευθυντών σχολικών- μονάδων και σχολικών εργαστηριακών 
κέντρων από Νομό ή Νομαρχιακό Διαμέρισμα σε άλλο Νομό 
ή Νομαρχιακό Διαμέρισμα. 

11. Προτείνει τις μεταθέσεις εκπαιδευτικών από Νομό 

ή Νομαρχιακό Διαμέρισμα σε άλλο Νομό ή Νομαρχιακό 
Διαμέρισμα. > πΎ . νΛ1? 

12. Προτείνει την'οριστική τοποθέτηση σε άλλο ΠϊΣΔΕ 
εκπαιδευτικών που επανέρχονται από σχολεία του εξωτε¬ 
ρικού. 

13. .Γνωμοδοτεί για αποσπάσεις εκπαιδευτικών από 
Νομό ή Νομαρχιακό Διαμέρισμα σε άλλο Νομο η Νομαρχια¬ 
κό Διαμέρισμα/ καθώς και στην Κεντρική -Υπηρεσία του 
Γπουργείου Εθνικής Παιδείας και Θρησκευμάτων η σε 
νομικά πρόσωπα δημοσίου δικαίου που εποπτεύονται απο 
το Υπουργείο αυτό. 

14. Γνωμοδοτεί για τη μετάταξη εκπαιδευτικών. 

15. Γνωμοδοτεί για την απομάκρυνση εκπαιδευτικών, 
ύστερα από υπαιτιότητά τους, από Νομό ή Νομαρχιακό 
Διαμέρισμα σε άλλο Νομό ή Νομαρχιακό Διαμέρισμα. 

16. Γνωμοδοτεί για τη μετάταξη ή απόλυση εκπαιδευ¬ 
τικών που κρίνονται δυό φορές ως. μη,'προακτέοι. 

17. Γνωμοδοτεί για τη χορήγηση εκπαιδευτικών άδειων 
και αδειών χωρίς αποδοχές. 

18. Γνωμοδοτέί για την απαλλαγή από καθήκοντα ή 
μετάθεση σε άλλο ΠΥΣΔΕ προς το συμφέρον της υπηρεσίας 
Διευθυντών σχολικών μονάδων και σχολικών εργαστηρια¬ 
κών κέντρων. 

19. Εισηγείται την τοποθέτηση προϊσταμένων διευ¬ 
θύνσεων και γραφείων δευτεροβάθμιας εκπαίδευσης και 
γραφείων φυσικής αγωγής. 

20. Εξετάζει θέματα υπηρεσιακής κατάστασης εκπαι¬ 
δευτικών της δευτεροβάθμιας εκπαίδευσης που προβλέπεται 
από τις κείμενες διατάξεις, καθώς και κάθε άλλο εκπαιδευ¬ 
τικό θέμα που προβλέπεται από ειδικές διατάξεις, εφόσον 
αυτά δεν ανήκουν στην αρμοδιότητα του Π.ΐ.Σ.Δ.Ε. 

ΚΕΦΑΛΑΙΟ Γ. 

Λειτουργία Συμβουλίων. 

' Αρθρο 10. 

Συγκρότηση - Απαρτία - Συνεδριάσεις. 

1. Τα Συμβούλια που συνιστώνται με το παρόν Π. Διά¬ 
ταγμα συγκροτούνται τα μεν περιφερειακά με απόφαση του 
οικείου Νομάρχη, τα δε κεντρικά με απόφαση του Υπουργού 
Εθνικής Παιδείας και Θρησκευμάτων, που εκδίδεται κατά 
μήνα Δεκέμβριο κάθε δεύτερου έτους. Με τις αποφάσεις 
αυτές ορίζονται και τα αναπληρωματικά μέλη των Συμβου¬ 
λίων. 

2. Η θητεία του προέδρου, των μελών και του γραμματέα 
των Συμβουλίων ορίζεται διετής και αρχίζει την 1η Ιανουα- 
ρίου κάθε δεύτερου έτους. 

3. Κατά τη διάρκεια της θητείας δεν επιτρέπεται αντι¬ 
κατάσταση μέλους παρά μόνο για σοβαρή αιτία. 

4. Το νέο μέλος που θα διορισθεί σε αντικατάσταση μέ¬ 
λους που για οποιοδήποτε λόγο έπαυσε να μετέχει στο Συμ¬ 
βούλιο, διανύει τον υπόλοιπο χρόνο της θητείας. Μέλος που 
εξάντλησε τη θητεία του μπορεί να διορισθεί εκ νέου. 

5. Τα απάντα ή κωλυόμενα τακτικά μέλη τα αναπληρώ¬ 
νουν οι οριζόμενοι αναπληρωτές τους με την απόφαση συ¬ 
γκρότησης των Συμβουλίων. Μέλη των Συμβουλίων που 
συνδέονται μεταξύ τους με συγγένεια μέχρι και του 3ου 
βαθμού δεν μπορούν να μετέχουν στην ίδια συνεδρίαση. 

6. Τα θέματα εισηγούνται στα μεν περιφερειακά Συμ¬ 
βούλια οι προϊστάμενοι των οικείων διευθύνσεων εκπαίδευ¬ 
σης, στα δε κεντρικά οι προϊστάμενοι των αρμόδιων διευ¬ 
θύνσεων ή τμημάτων της Κεντρικής Υπηρεσίας του Υπουρ¬ 
γείου Εθνικής Παιδείας και Θρησκευμάτων. Ο πρόεδρος 
μπορεί να' ορίζει και μέλος του Συμβουλίου για την ειδικό¬ 
τερη μελέτη και εισήγηση συγκεκριμένου θέματος. 

7. Σε κάθε περιφερειακό Συμβούλιο ορίζεται με την 
απόφαση συγκρότησης και ο γραμματέας με τον αναπληρω¬ 
τή του, από τους διοικητικούς υπαλλήλους που υπηρετούν 
στη Διεύθυνση εκπαίδευσης στο γραφείο της οποίας λει¬ 
τουργεί το Συμβούλιο ή από εκπαιδευτικούς λειτουργούς, 
που υπηρετούν στην έδρα του Συμβουλίου. 

8. Σε κάθε κεντρικό Συμβούλιο, ορίζεται, κατά την πρώ¬ 
τη συνεδρίαση της θητείας του, ο γραμματέας με τον ανα¬ 
πληρωτή από τους υπαλλήλους που υπηρετούν στη διεύ¬ 
θυνση προσωπικού· πρωτοβάθμιας ή δευτεροβάθμιας εκ¬ 
παίδευσης κατά περίπτωση ή από εκπαιδευτικούς που'υπη¬ 
ρετούν στις διευθύνσεις αυτές. 

9. Τα περιφερειακά Συμβούλια συνεδριάζουν : 

α) Τα Π.Υ.Σ.Γί.Ε. στα γραφεία της διεύθυνσης πρωτο¬ 
βάθμιας εκπαίδευσης. 

β) Τά Π.Υ.Σ.Δ.Ε. στα γραφεία της διεύθυνσης δευτε¬ 
ροβάθμιας εκπαίδευσης. Υπεύθυνοι για την τήρηση των αρ¬ 
χείων είναι οι προϊστάμενοι της γραμματείας των τμημάτων 
διοικητικών θεμάτων των διευθύνσεων στις οποίες συνε¬ 
δριάζουν τα συμβούλια. 


10. Τα κεντρικά Συμβούλια συνεδριάζουν στα γραφεία 
της Κεντρικής Υπηρεσίας του Υπουργείου Εθνικής Παιδείας 
και Θρησκευμάτων. Αρμόδιοι για την τήρηση των αρχείων 
είναι οι γραμματείς αυτών με την εποπτεία του διευθυντή 
της αρμόδιας διεύθυνσης προσωπικού πρωτοβάθμιας ή 
δευτεροβάθμιας εκπαίδευσης. 

11. Τα Συμβούλια συνεδριάζουν τακτικά μεν μια φορά το 
μήνα έκτακτα δε όταν υπάρχει ανάγκη. 

12. Τα Συμβούλια βρίσκονται σε απαρτία εφόσον είναι 
παρόντα τέσσερα από τα μέλη τους και απαραίτητα μετα¬ 
ξύ αυτών ο πρόεδρος ή αντιπρόεδρος. 

13. Τα Συμβούλια συγκαλούνται σε συνεδρίαση με πρό¬ 
σκληση του προέδρου τους. Η ημερήσια διάταξη καταρτίζεται 
από τον Πρόεδρο σε συνεργασία με τα αιρετά μέλη κάθε 
Συμβουλίου, και περιέχει κάθε θέμα που υποδεικνύεται από 
αυτούς. Ο πρόεδρος είναι υποχρεωμένος να συγκαλέσει το 
Συμβούλιο σε συνεδρίαση όταν το ζητήσουν τρία τουλάχιστον 
από τα τακτικά μέλη του, για την εξέταση συγκεκριμένων 
θεμάτων. Η πρόσκληση, στην οποία γράφονται τα θέματα 
της ημερήσιας διάταξης, δίνεται με απόδειξη στα τακτικά 
και αναπληρωματικά μέλη τουλάχιστον τρεις ημέρες πριν 
από την ημέρα της συνεδρίασης. Σε κατεπείγουσες περι¬ 
πτώσεις, που εκτιμώνται από τον πρόεδρο, η πρόσκληση, 
στην οποία περιλαμβάνονται οι κατεπείγοντες λόγοι, μπορεί 
να δοθεί την προηγούμενη ημέρα από τη συνεδρίαση. 

14. Με απόφαση του Συμβουλίου μπορεί να καλείται 
στις συνεδριάσεις “οποιοσδήποτε υπάλληλος ή ιδιώτης για 
πληροφορίες ή γνώμη σχετικά με θέματα που συζητούνται. 

15. Οι αποφάσεις ή γνωμοδοτήσεις των Συμβουλίων, 
οι οποίες πρέπει ία είναι επαρκώς αιτιολογημένες λαμβά- 
νονται με. φανερή ψηφοφορία και κατά πλειοψηφία των 
παρόντων μελών. Σε περίπτωση ισοψηφίας επικρατεί η 
άποψη με την οποία τάσσεται ο πρόεδρος. Αν υπάρχουν 
περισσότερες από δύο γνώμες, αυτοί που ακολουθούν ασθε¬ 
νέστερη οφείλουν να προσχωρήσουν σε μία από τις δύο 
επικρατέστερες. 

16. Οι αποφάσεις ή γνωμοδοτήσεις των Συμβουλίων 
διατυποινονται στα πρακτικά, τα οποία υπογράφονται από 
τον πρόεδρο και το γραμματέα. Στα πρακτικά γράφονται 
τα ονόματα όλων που έλαβαν μέρος στη συνεδρίαση. Επίσης 
γράφονται οι λόγοι για τους οποίους απούσιασε ή είχε κώ¬ 
λυμα τακτικό μέλος που αντικαταστάθηκε από το αναπλη¬ 
ρωματικό και η γνούμη των μελών που μειοψήφισαν. 

17. Το Συμβούλιο αλληλογραφεί δια του προέδρου. 

18. Τα αιρετά μέλη των Συμβουλίων έχουν τα ίδια δι¬ 
καιώματα και καθήκοντα με τα υπόλοιπα μέλη. 

19. Τα τακτικά αιρετά μέλη των Συμβουλίων όταν απο¬ 
χωρούν από την Υπηρεσία ή όταν παραιτούνται από το 
αξίωμα, προκειμένου δε περί αιρετών μελών περιφερειακών 
Συμβουλίων και όταν μετατίθενται, από την περιφέρεια, 
του Π.Υ.Σ.Π.Ε. ή Π.Υ.Σ.Δ.Ε. αντικαθίστανται μέχρι να 
λήξει η θητεία του Συμβουλίου από τα αναπληρωματικά 
αιρετά μέλη, τα οποία καθίστανται .τακτικά. 

20. Στις περιπτώσεις έλλειψης των τακτικών ή ανα¬ 
πληρωματικών αιρετών ή και των τεσσάρων αιρετών μελών 
Συμβουλίου αυτό συγκροτείται με τη συμμετοχή, αντί των 
αιρετών μελών', εκπροσώπων που προτείνονται από τους 
εςης : 

α) Για τα Π.Υ.Σ.Π.Ε. και Π.Υ.Σ.Δ.Ε. από τα διοικη¬ 
τικά Συμβούλια των οικείων πρωτοβάθμιων συνδικαλι¬ 
στικών οργανώσεων των εκπαιδευτικών που ανήκουν σε 
δευτεροβάθμια συνδικαλιστική οργάνωση. Εάν στην περι¬ 
φέρεια του Π.Υ.Σ.Π.Ε. ή Π.Υ.Σ.Δ.Ε. λειτουργούν περισ¬ 
σότερες πρωτοβάθμιες συνδικαλιστικές οργανώσεις, οι εκ¬ 
πρόσωποι προτείνονται από τα διοικητικά Συμβούλια αυτών, 
που συνέρχονται σε κοινή συνεδρίαση. 

β) Για τα Κ.Υ.Σ.Π.Ε. και τα Κ.Υ.Σ.Δ.Ε. από τα διοι¬ 
κητικά Συμβούλια των οικείων δευτεροβάθμιων συνδικαλι¬ 
στικών οργανώσεων των εκπαιδευτικών. 

8. Όπου υπάρχει ισοψηφία η διάθεση καθορίζεται με 


21. Για όσους προτείνονται και διορίζονται ως αιρετά 
μέλη κατά τη διαδικασία αυτού του άρθρου εφαρμόζονται οι 
διατάξεις του άρθρου 21 του παρόντος. 

ΚΕΦΑΛΑΙΟ Δ'. 

Εκλογή Αιρετών Μελών Συμβουλίων. 

Άρθρο 11. 

Τρόπος εκλογής. 

Οι μετέχοντες στα υπηρεσιακά Συμβούλια του παρόντος 
αιρετοί εκπρόσωποι των λειτουργών πριοτοβάθμιας και 
δευτεροβάθμιας εκπαίδευσης εκλέγονται με άμεση καθολική· 
και μυστική ψηφοφορία, που διεξάγεται το πρώτο Σάββατο 
του μηνός Νοεμβρίου κάθε δεύτερου έτους. Η εκλογή διε¬ 
ξάγεται στην έδρα κάθε διεύθυνσης και γραφείου εκπαίδευ¬ 
σης. 

Άρθρο 12. 

Δικαίωμα εκλέγειν και εκλέγεσθαι. 

1. Δικαίωμα του εκλέγειν έχουν : 

α) Για την εκλογοη αιρετών εκπροσώπων των Γί.Υ.Σ.ΓΙ.Ε. 
και του Κ.Τ.Σ.Π.Ε. οι τακτικοί εκπαιδευτικοί της δημόσιας 
πρωτοβάθμιας εκπαίδευσης και οι προσωρινοί αναπληρωτές, 
εφόσον είναι μέλη των πρωτοβάθμιων συνδικαλιστικών οργα¬ 
νώσεων. 

β) Για την εκλογή αιρετών εκπροσώπων των Π.Τ.Σ.Δ.Ε. 
και του Κ.Τ.Σ.Δ.Ε. οι τακτικοί εκπαιδευτικοί της δημόσιας 
δευτεροβάθμιας εκπαίδευσης και οι προσωρινοί αναπληρω¬ 
τές, εφόσον είναι μέλη των πρωτοβάθμιων συνδικαλιστικών 
οργανώσεων. 

2. Δικαίωμα του εκλέγεσθαι έχουν για την εκλογή αιρε¬ 
τών εκπροσώπων των περιφερειακών Συμβουλίων οι μόνιμοι 
εκπαιδευτικοί της πρωτοβάθμιας και δευτεροβάθμιας εκ¬ 
παίδευσης, κατά περίπτωση, που ανήκουν οργανικά στην 
περιοχή του Π.Τ.Σ.Π.Ε. ή Π.Τ.Σ.Δ.Ε. ή υπηρετούν σ’ 
αυτή και είναι μέλη πρωτοβάθμιας συνδικαλιστικής οργά¬ 
νωσης της ίδιας περιοχής. Για την εκλογή αιρετών εκπρο¬ 
σώπων στα κεντρικά συμβούλια οι μόνιμοι εκπαιδευτικοί 
της πρωτοβάθμιας και δευτεροβάθμιας εκπαίδευσης, κατά 
περίπταιση, εφόσον είναι μέλη πρωτοβάθμιας συνδικαλιστι¬ 
κής οργάνωσης που ανήκει στη δευτεροβάθμια συνδικαλι¬ 
στική οργάνωση. 

3. Οι αιρετοί εκπρόσωποι των περιφερειακών Συμβου¬ 
λίων εκλέγονται από τους έχοντες το δικαίωμα του εκλέγειν 
σύμφωνα με τις προϋποθέσεις της προηγούμενης παραγρά¬ 
φου 1 αυτού του άρθρου και ανήκουν οργανικά ή υπηρετούν 
με απόσπαση στον αντίστοιχο Νομό ή- Νομαρχιακό Δια¬ 
μέρισμα στον οποίο εκτείνεται η αρμοδιότητα των περι¬ 
φερειακών Συμβουλίων. Οι αιρετοί εκπρόσωποι των κεντρι¬ 
κών Συμβουλίων εκλέγονται από όλους τους εκπαιδευτικούς 
που έχουν το δικαίωμα, του εκλέγειν. 

4. Για κάθε Συμβούλιο εκλέγονται δύο τακτικά αιρετά 
μέλη και- δύο αναπληρωματικά. 

5. .Οι σχολικοί Σύμβουλοι έχουν το, δικαίωμα μόνο του 
εκλέγειν. 

6. Τακτικά μέλη εκλέγονται από κάθε συνδυασμό -εκείνοι 
που έλαβαν τους περισσότερους ψήφους και αναπληρωματικά 
οι επόμενοι κατά σειρά σε αριθμό ψήφων. 

7. Εκλογικό μέτρο για τη διάθεση των εδρών των αιρε¬ 
τών εκπροσώπων είναι το τρίτο των έγκυρων ψηφοδελτίων. 
Συνδυασμός που συγκεντρώνει αριθμό ψηφοδελτίων ίσο 
ή μεγαλύτερο του μέτρου, παίρνει μία έδρα. Για την αδιά¬ 
θετη έδρα συγκρίνονται το υπόλοιπο του συνδυασμού που 
πήρε την άλλη έδρα με τον αρχικό αριθμό ψήφιον των υπό¬ 
λοιπων συνδυασμών. Την έδρα παίρνει ο συνδυασμός που 
έχει τους περισσότερους ψήφους. Εάν κανένας συνδυασμός 
δε συμπληρώνει το εκλογικό μέτρο, οι έδρες διατίθενται 
ανά μία στον προύτο και δεύτερο συνδυασμό σε αριθμό ψή¬ 
φων. 


κλήρωση. 

9. Με την ίδια διαδικασία κατανέμονται και οι έδρες .των 
αναπληρωματικών μελών. 

Άρθρο 13. 

Ανακήρυξη υποψηφίων. 

Οι υποψήφιοι ως αιρετοί, εκπρόσωποι στα. υπηρεσιακά 
συμβούλια ανακηρύσσονται, ύστερα από έλεγχο των προϋ¬ 
ποθέσεων για την εκλογή τους με απόφαση : 

α) Του οικείου Νομάρχη, όταν πρόκειται για υποψήφι¬ 
ους τιον περιφερειακών συμβουλίων. 

β) Του Γενικού Γραμματέα του υπουργείου Εθνικής Παι¬ 
δείας και Θρησκευμάτων, όταν πρόκειται για υποψηφίους των 
κεντρικών συμβουλίων. 

Οι αποφάσεις αυτές εκδίδονται το πρώτο ΙΟήμερο του 
μηνός Οκτωβρίου του έτους που θα γίνει η εκλογή και ανα- 
κοινώνονται στα σχολεία κάθε περιοχής. 

Για την ανακήρυξη των υποψηφίων πρέπει να έχουν υπο¬ 
βληθεί μέχρι 30 Σεπτεμβρίου του έτους που θα γίνει η εκλο¬ 
γή, στον αρμόδιο Νομάρχη από τις πρωτοβάθμιες συνδικα¬ 
λιστικές οργανώσεις και στο Γενικό Γραμματέα του Υπουρ¬ 
γείου Εθνικής Παιδείας και Θρησκευμάτων από τις δευτε¬ 
ροβάθμιες συνδικαλιστικές οργανώσεις οι πίνακες των υπο-_ 
ψηφίων που επιθυμούν να λάβουν μέρος στην εκλογή. 

Άρθρο 14. 

Εφορευτικές Επιτροπές. 

1. Στην έδρα κάθε διεύθυνσης και γραφείου εκπαίδευσης 
συγκροτείται με απόφαση του οικείου Νομάρχη, που εκδι- 
δεται δέκα (10) ημέρες πριν από την εκλογή, τριμελής εφο¬ 
ρευτική επιτροπή, η οποία αποτελείται απο δύο εκπαιδευτι¬ 
κούς τιρωτοβάθμιας ή δευτεροβάθμιας εκπαίδευσης,, κατα 
περίπτωση, απ’ όσους υπηρετούν οργανικά σε σχολεία της 
έδρας της διεύθυνσης ή του γραφείου εκπαίδευσης, με ισά¬ 
ριθμους αναπληρωτές και ένα εκπρόσωπο της πρωτοβάθμιας 
συνδικαλιστικής οργάνωσης, στην οποία ανήκουν οι εκλο¬ 
γείς, που ορίζεται με τον αναπληρωτή του. Σε περίπτωση που 
οι εκλογείς μίας περιοχής ανήκουν σε διαφορετικές πρωτο¬ 
βάθμιες συνδικαλιστικές οργανώσεις τον εκπρόσωπό ορίζει 
η οργάνωση που έχει τα περισσότερα συνολικά μέλη. 

2. Σε εξαιρετικές περιπτώσεις που η μετακίνηση των 
εκπαιδευτικών είναι δύσκολη από την έλλειψη καθημερινής 
συγκοινωνίας μπορεί ο Νομάρχης να συγκροτεί εφορευτικές 
επιτροπές, για τη διεξαγωγή της ψηφοφορίας στο κέντρο 
της περιοχής που είναι απομονωμένη απο τη συγκοινωνία. 
Με την ίδια απόφαση ορίζεται η περιοχή και. τα σχολεία, 
-όπου θα έχει αρμοδιότητα η εφορευτική επιτροπή. 

Στην περίπτωση αυτή οι προϊστάμενοι των διευθύνσεων 
προ^τοβάθμιας και δευτεροβάθμιας εκπαίδευσης καταρτί¬ 
ζουν ιδιαίτερους πίνακες εκλογέων. 

3. Ο Πρόεδρος κάθε εφορευτικής επιτροπής, ορίζει με 
απόφασή του το γραμματέα με τον αναπληρωτή του απο 
εκπαιδευτικούς που υπηρετούν στην έδρα της εφορευτικής 
επιτροπής. 

4. Κατά τη διάρκεια της ψηφοφορίας, της διαλογής των 
ψηφοδελτίων και της έκδοσης των αποτελεσμάτων μπορούν 
να είναι παρόντες στην εφορευτική επιτροπή αντιπρόσωποι 
των συνδυασμών των υποψηφίων, και εκπρόσωποι των οι¬ 
κείων πρωτοβάθμιων συνδικαλιστικών οργανώσεων. 

Άρθρο 15. 

Πίνακες εκλογέων. 

Οι προϊστάμενοι των διευθύνσεων και γραφείων εκπαί¬ 
δευσης συντάσσουν, σε συνεργασία με τα οικεία Διοικητικά 
Συμ.βούλια των πρωτοβάθμιων συνδικαλιστικών οργανιυσεων 
τους πίνακες εκλογέων, στους οποίους περιλαμβάνουν τους 
εκπαιδευτικούς λειτουργούς που ανήκουν οργανικά στην πε¬ 
ριοχή τους ή υπηρετούν σ’ αυτήν με απόσπαση η ως πρόσω- 

ρινοί αναπληρωτές, εφόσον είναι, μέλη πρωτοβάθμιας συνδι¬ 
καλιστικής οργάνωσης. Οι πίνακες αυτοί συντάσσονται κα¬ 
τά σχολείο, ειδικότητα και βαθμό και στέλνονται σε τρία 
αντίγραφα στον πρόεδρο της οικείας εφορευτικής Επιτρο¬ 
πής. 

Άρθρο 16. 

Ψηφοδέλτια. 

1. Τα ψηφοδέλτια είναι έντυπα ή πολυγραφημένα και 
έχουν χρώμα λευκό ή πράσινο. Τα λευκά περιλαμβάνουν τους 
υποψήφιους κάθε συνδυασμού για το περιφερειακό συμβού¬ 
λιο και τα πράσινα περιλαμβάνουν τους υποψήφιους κάθε συν¬ 
δυασμού για το Κ.Τ.Σ.Π.Ε. ή Κ.Τ.Σ.Δ.Ε. 

2. Καθένα από τα ψηφοδέλτια περιλαμβάνει αλφαβητικά 
το ονοματεπώνυμο και το πατρώνομο των υποψηφίων αι¬ 
ρετών μελών. 

3. Κάθε μεμονωμένος υποψήφιος αποτελεί συνδυασμό 
και γράφεται σε ξεχωριστό ψηφοδέλτιο. 

4. Τα ψηφοδέλτια και οι φάκελοι αυτών εκτυπώνονται 
και προωθούνται στις εφορευτικές επιτροπές με τη φροντί¬ 
δα των αρμόδιων για την ανακήρυξη των υποψήφιων. 

Άρθρο 17. 

Ψηφοφορία. 

1. Η εκλογή γίνεται ενώπιον της Εφορευτικής Επιτροπής 
από την 9η πρωϊνή μέχρι την 3η μεσημβρινή ώρα. Η εκλο¬ 
γή μπορεί να παραταθεί εφόσον έχουν προσέλθει πριν από τη 
λήξη της εκλογείς, οι οποίοι δεν μπόρεσαν να ψηφίσουν. 
Κάθε ψηφοφόρος παίρνει από την εφορευτική επιτροπή δύο 
δέσμες ψηφοδελτίων όλων των συνδυασμών και αφού ση¬ 
μειώσει τους'. σταυρούς προτίμησης, τοποθετεί ένα από τα 
λευκά ψηφοδέλτια εντός λευκού φακέλου και ένα από τα 
πράσινα ψηφοδέλτια εντός πράσινου φακέλου και στη συνέ¬ 
χεια σφραγίζει τους φακέλους και τους ρίπτει στην ψηφο¬ 
δόχο. Κάθε ψηφοφόρος σημειώνει στο οικείο ψηφοδέλτιο 
μέχρι δύο σταυρούς για τους υποψήφιους του ίδιου συνδυα¬ 
σμού. Η λαθεμένη σημείωση σταυρού δεν ακυρώνει το ψηφο¬ 
δέλτιο, το οποίο στην περίπτωση αυτή υπολογίζεται στη 
δύναμη του συνδυασμού., 

2. Η εφορευτική επιτροπή ελέγχει την αστυνομική ταυ¬ 
τότητα αυτών που ψηφίζουν, σημειώνει τα ονόματά τους 
στον πίνακα των εκλογέων και τους καταγράφει σε ξεχω¬ 
ριστό πίνακα με τη σειρά που ψηφίζουν, σημειώνοντας το 
ονοματεπώνυμό τους και το σχολείο ή την υπηρεσία όπου 
υπηρετούν. 

Άρθρο 18. 

Διαλογή. 

1. Η εφορευτική επιτροπή, μετά το τέλος της ψηφοφο¬ 
ρίας, συνεδριάζει και κάνει τη διαλογή των ψήφων ως εξής : 

Στην αρχή αντιπαραβάλει τους πίνακες των εκλογέων με 
τους πίνακες των ψηφισάντων για να διαπιστώσειήτον αριθ¬ 
μό αυτών που ψήφισαν και τον αριθμό αυτών που δεν 
ψήφισαν, αποσφραγίζει την ψηφοδόχο και βγάζει τους φα¬ 
κέλους των ψηφοδελτίων, τους οποίους αριθμεί με χωριστή 
αρίθμηση για κάθε ένα από τα δύο χρώματα και τους μονο- 
γράφει. 

2. Στη συνέχεια η Επιτροπή : 

α) Ανοίγει τους φακέλους με τα ψηφοδέλτια και μονο- 
γράφει το κάθε ψηφοδέλτιο. 

β) Κρίνει, αμέσως μετά το άνοιγμα κάθε φακέλου, το 
κύρος των ψηφοδελτίων που πεοιέχονται σ’ αυτόν και απο¬ 
φασίζει την ακύρωση ψηφοδελτίου, αν συντρέχει νόμιμος 
λόγος. 

γ) Κάνει τη- διαλογή των ψηφοδελτίων και καταγράφει, 
στο πρακτικό που συντάσσει για τη διενέργεια της εκλογής, 
το αποτέλεσμα αυτής. 


3. Τα ψηφοδέλτια είναι άκυρα αν : 

Βρεθούν στο φάκελο περισσότερα από ένα ψηφοδέλτια 
που έχουν σταυρό υπέρ διαφορετικών υποψηφίων. Αν όμως 
έχουν σταυρό στους ίδιους υποψηφίους είναι έγκυρα και 
υπολογίζονται σαν μία ψήφος. 

Έχουν φανερά σημεία, τα οποία παραβιάζουν τη μυστι¬ 
κότητα της ψηφοφορίας. 

4. Για την ταχύτερη συγκέντρωση και μεταβίβαση των 
αποτελεσμάτων των εκλογών συγκροτείται σε κάθε Νομαρ¬ 
χία ή Νομαρχιακό Διαμέρισμα, με απόφαση του Νομάρχη 
τριμελής Νομαρχιακή Επιτροπή η οποία αποτελείται απο 
έναν ανώτερο υπάλληλο της διεύθυνσης εσωτερικών της 
Νομαρχίας, ένα εκπαιδευτικό της πρωτοβάθμιας εκπαί¬ 
δευσης και ένα εκπαιδευτικό της δευτεροβάθμιας εκπαί¬ 
δευσης. Η Επιτροπή αυτή έχει ως αποστολή τη συγκέντρωση 
των αποτελεσμάτων των εκλογών από τις εφορευτικές επι¬ 
τροπές του Νομού και τη μεταβίβαση αυτών την ίδια ημέρα, 
στις αντίστοιχες διευθύνσεις Προσωπικού πρωτοβάθμιας 
και δευτεροβάθμιας εκπαίδευσης του Υπουργείου Εθνικής 
Παιδείας και Θρησκευμάτων. 

Άρθρο 19. 

Πρακτικά εκλογής. 

1. Η Επιτροπή τηρεί, με λεπτομέρεια, πρακτικά για 
την εκλογή στα οποία γράφεται ολόκληρη η πορεία της 
εκλογής, κάθε θέμα που παρουσιάσθηκε κατά τη διάρκεια 
αυτής και οι αποφάσεις που έλαβε η Επιτροπή,.οι οποίες 
πρέπει να είναι αιτιολογημένες. 

2. Με τη φροντίδα και την ευθύνη του Προέδρου της εφο¬ 
ρευτικής επιτροπής συντάσσονται δύο αντίγραφα των πρακτι¬ 
κών, τα οποία υπογράφονται από αυτόν και το γραμματέα της 
επιτροπής και υποβάλλονται το μεν ένα στο νομάρχη, το δε 
άλλο στις αντίστοιχες διευθύνσεις προσωπικού πρωτοβάθ¬ 
μιας ή δευτεροβάθμιας εκπαίδευσης του Υπουργείου Ε$νι- 

, ν.ή.ς Παιδείας και Θρησκευμάτων. 

3. Τα πρωτότυπα των πρακτικών, οι φάκελοι και τά ψηφο¬ 
δέλτια υποβάλλονται με απόδειξη στον προϊστάμενο της 
οικείας διεύθυνσης εκπαίδευσης του νομού ή νομαρχιακού 
διαμερίσματος από τον οποίο φυλάσσονται για ένα έτος από 
το διορισμό των αιρετών μελών στα συμβούλια και ύστερα 
καταστρέφονται από το περιφερειακό συμβούλιο, αφού συντα¬ 
χθεί σχετικό πρακτικό. 

Άρθρο 20. 

Ενστάσεις. 

1. Όσοι ανακηρύχθηκαν υποψήφιοι μπορούν να ασκήσουν 
μέσα σε δέκα ημέρες, από την ημέρα της εκλογής, ένσταση 
κατά του κύρους της εκλογής σε ορισμένη περιοχή. 

2. Η ένσταση ασκείται : 

α) Προκειμένου για την εκλογή αιρετών μελών των Π.Υ.Σ. 
Π.Ε. και Π.Υ.Σ.Δ.Ε. ενώπιον του οικείου Νομάρχη. 

β) Προκειμένου για την εκλογή αιρετών μελών των 
Κ.Υ.Σ.Π.Ε. και Κ.Υ.Σ.Δ.Ε. ενώπιον του Γενικού Γραμμα¬ 
τέα του Υπουργείου Εθνικής Παιδείας και Θρησκευμάτων. 

3. Οι.ανωτέρω αρμόδιοι για την εκδίκαση των ενστάσεων : 

α) ελέγχουν τα πρακτικά και αποφασίζουν για τα ζητή¬ 
ματα που δημιουργήθηκαν και τις ενστάσεις που υποβλήθηκαν 
και 

β) ορίζουν τη σειρά εκείνη που εκλέχτηκαν τακτικά και 
αναπληρωματικά μέλη των συμβουλίων, συντάσσοντας σχε¬ 
τική πράξη, η. οποία υποβάλλεται μέσα σε τρεις ημέρες στον 
Υπουργό Εθνικής Παιδείας και Θρησκευμάτων. 

4. Σε περίπτωση ισοψηφίας μεταξύ υποψηφίων για τον 
καθορισμό της σειράς που προβλέπει η περίπτωση β' της 
προηγούμενης παραγράφου γίνεται κλήρωση μεταξύ αυτών 
που συγκέντρωσαν τον ίδιο αριθμό ψήφων. 

Η κλήρωση γίνεται από τον αρμόδιο για την εκδίκαση των 
ενστάσεων παρουσία των ενδιαφερομένων. 

Άρθρο 21. 

Διορισμός αιρετών μελών. 

. 1. Με απόφαση του Τπουργού Εθνικής Παιδείας και Θρη¬ 
σκευμάτων, που στηρίζεται στις πράξεις των εφορευτικών 
επιτροπών και στις αποφάσεις, με τις οποίες εκδικάσθηκαν 
οι ενστάσεις, κυρώνονται τα αποτελέσματα των εκλογών. 
Τα αιρετά μέλη των συμβουλίων ήτοι δύο τακτικά και δύο 
αναπληρωματικά για κάθε συμβούλιο, διορίζονται για μία 
διετία, η οποία αρχίζει από την 1η Ιανουάριου του επόμενου 
έτους της εκλογής. Ο.-διορισμός των αιρετών μελών στα μεν 
περιφερειακά συμβούλια γίνεται από τον οικείο Νομάρχη 
στα δε κεντρικά από το Γενικό Γραμματέα του Υπουργείου 
Εθνικής Παιδείας και Θρησκευμάτων. 

2. Σε περίπτωση ισοψηφίας τα τακτικά αιρετά μέλη διο¬ 
ρίζονται σύμφωνα με το αποτέλεσμα της κλήρωσης που έγινε 
κατά την παράγραφο 4 του άρθρου 20. Το ίδιο ισχύει και σε 
περίπτωση ισοψηφίας αναπληρωματικών αιρετών μελών. 

3. Στους εκλεγόμενους αιρετούς εκπρόσωπους και τους 
αναπληρωτές τους απονέμεται με πράξη του Υπουργού Εθνι-' 
κής Παιδείας και Θρησκευμάτων για το χρόνο της θητείας 
τους ο βαθμός που κατέχει το πρώτο μετά τον πρόεδρο τακτι¬ 
κό μέλος του συμβουλίου χωρίς τις αντίστοιχες αποδοχές του 
μέλους αυτού. Κατ’ εξαίρεση στους αιρετούς εκπροσώπους 
των κεντρικών συμβουλίων καταβάλλονται οι αποδοχές αυτές. 

4. Οι διοριζόμενοι ως τακτικά αιρετά μέλη των περιφερεια¬ 
κών συμβουλίων αποσπώνται με απόφαση του οικείου Νομάρ¬ 
χη εφόσον το επιθυμούν, σε σχολείο της έδρας του Π.Υ.Σ.Π.Ε 
ή Π.Υ.Σ.Δ.Ε. κατά,περίπτωση. Τα τακτικά αιρετά μέλη 
διδάσκουν στα σχολεία που υπηρετούν το μισό από το υπο¬ 
χρεωτικό ωράριο της εβδομαδιαίας διδασκαλίας. Τα τακτικά 
αιρετά μέλη των Κ.Υ.Σ.Π.Ε., Κ.Υ.Σ.Δ.Ε. αποσπώνται με 
απόφαση του Γενικού Γραμματέα στην Κεντρική Υπηρεσία 
του Υπουργείου Εθνικής Παιδείας και Θρησκευμάτων. 

Άρθρο 22. 

Αιρετοί εκπρόσωποι σε ειδικές περιπτώσεις. 

1. Στις περιπτώσεις που τα συμβούλια εξετάζουν θέματα 
υπηρεσιακής κατάστασης και πειθαρχικού δικαίου των εκπαι¬ 
δευτικών που υπηρετούν στη δημόσια εκπαίδευση με σχέση 
εργασίας ιδιωτικού δικαίου αόριστου χρόνου,εκτός των προσω¬ 
ρινών αναπληρωτών, καθώς και στις περιπτώσεις που εξετά¬ 
ζουν όμοια -θέματα για τους εκπαιδευτικούς που υπηρετούν 
στις σχολικές μονάδες της ιδιωτικής εκπαίδευσης, μετέχουν 
σ’ αυτά αντί των εκ δημοσίων εκπαιδευτικών αιρετών μελών, 
εκπρόσωποι της Ομοσπονδίας Ιδιωτικών Εκπαιδευτικών Λει- 
του ργ^ών Ελλάδος (Ο.Ι.Ε.Λ.Ε.) που ορίζονται από αυτήν. 

2. ;' Στις περιπτώσεις που τα συμβούλια ασκούν αρμοδιό¬ 
τητες πειθαρχικού συμβουλίου για .τους ιδιοκτήτες των ιδιω¬ 
τικών σχολείων, και γνωμοδοτικού συμβουλίου για τα θέματα 
ήων ιδιωτικών σχολείων μετέχουν σ’ αυτά αντί των εκ δημο¬ 
σίων εκπαιδευτικών αιρετών μελών, εκπρόσωποι του συνδέ¬ 
σμου ιδιοκτητών ιδιωτικών σχολείων. Όταν στον ίδιο τόπο 
εδρεύουν περισσότεροι σύνδεσμοι οι εκπρόσωποι ορίζονται 
από το σύσδεσμο που έχει τα περισσότερα μέλη. 

Άρθρο 23. , 

Μεταβατική διάταξη. 

1. Κατά την πρώτη εφαρμογή του παρόντος οι εκλογές 
για την ανάδειξη αιρετών μελών των συμβουλίου ενεργούνται 
μέσα σε ένα τρίμηνο. Οι προθεσμίες υποβολής υποψηφιοτήτων 
και συγκρότησης εφορευτικών επιτροπών και η ημερομηνία 
διεξαγωγής των εκλογών καθορίζονται με απόφαση του 
Υπουργού Εθνικής Παιδείας και Θρησκευμάτων. II θητεία 
των αιρετών μελών που θα εκλεγούν λήγει την 31.12.1988. 


2. Για το χρονικό διάστημα από της ισχύος αυτού του Π' 
Διατάγματος μέχρι 31.8.1986 στη σύνθεση των υπηρε¬ 
σιακών συμβουλίων μετέχουν : : 

α) Στα Π.Γ.Σ.Π.Ε. αντί των υπό στοιχεία α' και β' του 
άρθρου 2 μελών ένας σχολικός, σύμβουλος πρωτοβάθμιας 
εκπαίδευσης, ως πρόεδρος, που αναπληρώνεται από άλλο 
σχολικό σύμβουλο πρωτοβάθμιας εκπαίδευσης, του ίδιου ή 
άλλου νομού, ο προϊστάμενος της διεύθυνσης πρωτοβάθμιας 
εκπαίδευσης που αναπληρώνεται από το νόμιμο αναπληρωτή 
του και ένας εκπαιδευτικός της πρωτοβάθμιας εκπαίδευσης 
που έχει βαθμό Α' και εξαετή τουλάχιστον υπηρεσία στο 
βαθμό αυτό, που αναπληρώνεται από άλλο εκπαιδευτικό με 
τα ίδια προσόντα. 

β) Στα Π.Υ.Σ.Δ.Ε. αντί των υπό στοιχεία α' και β' του 
άρθρου 3 μελών, ένας σχολικός σύμβουλος δευτεροβάθμιας 
εκπαίδευσης, ως πρόεδρος, που αναπληρώνεται από άλλο 
σχολικό σύμβουλο δευτεροβάθμιας εκπαίδευσης, του ίδιου 
ή άλλου νομού ο προϊστάμενος της διεύθυνσης δευτεροβάθμιας 
εκπαίδευσης, που αναπληρώνεται από το νόμιμο αναπληρω¬ 
τή του και ένας εκπαιδευτικός της δευτεροβάθμιας εκπαίδευ¬ 
σης που έχει βαθμό Α' και εξαετή τουλάχιστον υπηρεσία στο 
βαθμό αυτό, που αναπληρώνεται από άλλο εκπαιδευτικό με τα 
ίδια προσόντα. 

γ) Στο Κ.Υ.Σ.ΓΙ.Ε. αντί των υπό στοιχείο α' της παρ. 1 
του άρθρου 4 μελών, ένας σχολικός σύμβουλος πριοτοβάθμιας 
εκπαίδευσης, ως πρόεδρος, που αναπληρώνεται από άλλο 
σχολικό σύμβουλο πρωτοβάθμιας εκπαίδευσης και δύο προϊ¬ 
στάμενοι διευθύνσεων πρωτοβάθμιας εκπαίδευσης, που ανα¬ 
πληρώνονται από άλλους προϊσταμένους διευθύνσεων πρω¬ 
τοβάθμιας εκπαίδευσης. 

δ) Στο Κ.Υ.Σ.Δ.Ε. αντί των υπό στοιχείο.α' της παρ. 1 
του άρθρου 5 μελών, ένας σχολικός σύμβουλος δευτεροβάθ¬ 
μιας εκπαίδευσης, ως πρόεδρος, που αναπληρώνεται από άλλο 
σχολικό σύμβουλο δευτεροβάθμιας εκπαίδευσης και δύο προ¬ 
ϊσταμένους διευθύνσεων δευτεροβάθμιας εκπαίδευσης, που 
αναπληρώνονται από άλλους προϊσταμένους διευθύνσεων δευ¬ 
τεροβάθμιας εκπαίδευσης. 

3. Από 1.9.1986 τα υπηρεσιακά συμβούλια συγκροτού¬ 
νται εντός μηνός σύμφωνα με τις διατάξεις των άρθρων 2, 3, 
4,5 και 11 και η θητεία των μελών τους λήγει την 31.12.1988. 

Άρθρο 24. 

Τελική Διάταξη. 

Η ισχύς αυτού του διατάγματος αρχίζει από τη δημοσίευ¬ 
σή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και. εκτέλεση του παρόντος ' δια¬ 
τάγματος. 

Αθήνα. 18 Μαρτίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦ) ΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣΕΟΝ, ΠΑΙΔΕΙΑΣ ΚΑΙ ΘΡΗΣΚΕΥΙΙΑΤΟΝ 

ΜΙΛΤ. ΠΑΠΑΊ-ΠΑΝΝΟΥ ΑΠΟΣΤΟΛΟΣ ΚΑΚΑΑ ΜΑΝΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙθ. 76 

Έναρξη ισχύος των διατάξεων των άρθρων 4Γ Ν. 1-249/82 
και 14 Ν. 1473/1984. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: α) Το άρθρο 41 του Ν. 1249/82 (ΦΕιΚ 
43 ΑΓ), όπως συμπλήρωσήν.ε και τροποπιοιίήθηκίε μ'ε το άρ¬ 
θρο 14 του Ν. 1473/1984 (ΦΕΚ 127 Α '). β) Το άρθρο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


17 του Ν. 702/1977 (ΦΕΚ 268 Α'), '{) Τψ 107/1986 
γνωμοδότηση του Συμβουλίου της Επικράτειας, με πρόταση 
του Υπουργοί) των Οικονομικών, αποφασίζουμε: 

Άρέίρο μόνο. 

Η ισχύς των διατάξεων του άρθρου 41 του Ν. 1249/82 
(ΦΕΚ 43 Α'), όπως τροποποιήθηκε και συμπληρώθηκε με 
τις διατάξεις του άρθρου 14. του Ν. 1473/84 (ΦΕ|Κ 127 
Α'), για τον προσδιορισμό της φορολογητέας αξίας των 
ακινήτων που μεταβιβάζονται με αντάλλαγμά ή, αιτία •θανά¬ 
του,_ δωρεάς, γονικής παροχής ή προίκας και βρίσκονται 
εντός σχεδίου· πόλης στις περιοχές: α.) των κοινοτήτων 
Δροσιάς, Βάρης — Βάρκιζας Αττικής και β) των δήμων 


Θεσσαλονίκης, Αμπελοκήπων, Ελευθερίου, Ευόσμου, Καλα¬ 
μαριάς, Νέας Παινεμένης, Νεάπολης, Πολίχνης, Πυλαί¬ 
ας, Σ-ταυρούπολης, Συκεών, Τριανδρίας, " των κοινοτήτων 
Αγ. Παύλου, Νέας Ευκαρπίας και Πανοράματος του πο- 
λεοδομικού συγκροτήματος Θεσσαλονίκης αρχίζει από της 
1ης Απριλίου 1986 

Α'#ήνα, 14 Μαρτίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΑΗΜ. ΤΣΟΒΟΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


